Document ID: 32001R1334

32001R1334
L 180/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1334/2001 НА КОМИСИЯТА
от 2 юли 2001 година
относно временното разрешение за нова добавка към храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент № 2697/2000 на Комисията (2), и по-специално член 4 от нея,
като има предвид, че:
(1)
Директива 70/524/ЕИО предвижда, че новите добавки към храните за животни могат да получат разрешения след разглеждане на заявленията, подадени в съответствие с член 4 от директивата.
(2)
Член 9д, параграф 1 от директивата предвижда, че временно разрешение за новите добавки към храните за животни може да се дава, в случай че са спазени условията от член 3а, букви б)-д) от Директива 70/524/ЕИО и ако съществуват основания да се приеме, с оглед на получените резултати, че при прилагане в храненето на животните се получават ефектите, които са посочени в член 2, буква а). Такова временно разрешение може да се даде за период до четири години в случая с добавките към храни за животни, посочени в част II от приложение В към директивата.
(3)
В член 2, буква ааа) от Директива 70/524/ЕИО се изисква разрешенията за кокцидиостатиците да бъдат обвързани с лицето, отговарящо за тяхното пускане в обращение.
(4)
От оценката на представените досиета става ясно, че калиевият диформат, принадлежащ към групата на „стимуланти на растежа“, описани в приложението, отговаря на горепосочените условия и следователно може да бъде временно разрешен за период от четири години.
(5)
От оценката на представената документация става ясно, че по отношение на някои процедури може да се приложи изискването за предпазването на работниците от излагане на добавките към животински храни. Такова предпазване следва, въпреки това, да бъде обезпечено посредством прилагането на Директива 89/391/ЕИО на Съвета от 12 юни 1989 година относно въвеждането на мерки за насърчаване на подобряването на безопасността и здравето на работниците по време на работа (3) и отделните директиви, приети в съответствие със същата.
(6)
Научният комитет по храненето на животните предостави благоприятно становище по отношение на безвредността за животните, ползвателите, потребителите и околната среда на стимуланта на растежа при спазване на условията, описани във посоченото приложение.
(7)
Мерките, предвидени в настоящия регламент, са в съответствие със становището на Постоянния комитет по храните за животни,
ПРИЕ НАСТОЯЩИЯ РЕГЛАМЕНТ:
Член 1
Добавката, включена в групата „Стимуланти на растежа“ и посочена в приложението към настоящия регламент, се разрешава за използване като добавка към храните за животни в съответствие с условията, определени в същото приложение.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 юли 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 юли 2001 година.

Labels: 0
3
17
6